ສປປເກົາຫຼີປະລາໄຊໃນການຍິງທົດລອງລູກສອນໄຟນຳວິຖີ
(ພາບປະກອບ: KCNA)
(vovworld) - ຕອນເຊົ້າວັນທີ 29/4, ສປປເກົາຫຼີໄດ້ຍິງທົດລອງລູກສອນໄຟນຳວິຖີ ຈາກສະຖານທີ່ໜຶ່ງຢູ່ທາງທິດເໜືອນະຄອນຫຼວງ ພຽງຢາງ, ແຕ່ເຫດທົດລອງພັດຖືກປະລາໄຊ. ລູກສອນໄຟນີ້ບໍ່ສາມາດຍິງອອກນອກຜືນແຜ່ນດິນຂອງ ສປປ ເກົາຫຼີ ໄດ້. ປະທານາທິບໍດີ ອາເມລິກາ Donald Trump ແລະ ເຈົ້າໜ້າທີ່ ສເກົາຫຼີຫຼາຍທ່ານໄດ້ຄັດຄ້ານເຫດຍິງທົດລອງລູກສອນໄຟນຳວິຖີນີ້. ກ່າວຄວາມເຫັນທາງເຄືອຂ່າຍສັງຄົມ Twitter, ປະທານາທິບໍດີ ອາເມລິກາ Donald Trump ຕຳໜິຕິຕຽນເຫດຍິງທົດລອງລູກສອນໄຟນຳວິຖີຄັ້ງໃໝ່ນີ້ຂອງ ສປປ ເກົາຫຼີ ແມ່ນ “ຂາດຄວາມເຄົາລົບ“ ຕໍ່ປະເທດບ້ານໃກ້ເຮືອນຄຽງແມ່ນຈີນ ກໍ່ຄື ປະທານປະເທດຈີນ ສືຈິນຜີງ. ເຈົ້າໜ້າທີ່ ອາເມລິກາ ທ່ານໜຶ່ງ ໂດຍບໍ່ເຜີຍຊື່ ໃຫ້ຮູ້ວ່າ ໃນຊຸ່ມມື້ຈະມາເຖິງ, ອາເມລິກາ ອາດຈະຍົກອອກບັນດາມາດຕະການລົງໂທດໃໝ່ສຳລັບ ສປປ ເກົາຫຼີ , ໃນນັ້ນອາດຈະເລັ່ງໃສ່ບັນດາລະບອບການເງິນ ແລະ ບັນດາບໍລິສັດຢູ່ ສປປເກົາຫຼີ. ໃນຂະນະນັ້ນ, ກະຊວງການຕ່າງປະເທດ ສເກົາຫຼີ ກໍ່ເນັ້ນໜັກວ່າ ນີ້ແມ່ນການລະເມີດບັນດາມະຕິຂອງສະພາຄວາມໝັ້ນຄົງ ສປຊ ຢ່າງ“ຈະແຈ້ງ“.